open-index/open-wikipedia-markdown huggingface dataset:
אריה ליב רביץ

**אריה ליב רביץ** (י"א באב ה'תרס"ג, אוגוסט 1903 - ל' בכסלו ה'תשמ"ד, 6 בדצמבר 1983) היה רב ודיין ישראלי, אב בית הדין הרבני בתל אביב ורב שכונת מונטיפיורי בעיר.

## ביוגרפיה
נולד בטיקטין לבריינא לאה ור' משה דוד רביץ, חסידו של רבי יהודה אריה ליב אלתר מגור ומתלמידי ישיבת וולוז'ין. למד אצל הרב אלחנן יעקבוביץ', אצל הרב אלחנן וסרמן בבריסק ובישיבת סלבודקה אצל הרבנים נתן צבי פינקל ומשה מרדכי אפשטיין, ונודע בשם "לייבל טיקטינר". יחד עם קבוצת תלמידים מסלבודקה, עלה לארץ ישראל לייסד את שלוחת הישיבה בחברון, שם למד עד שניצל מטבח חברון במאורעות תרפ"ט, אז עבר עם הישיבה לירושלים. לאחר נישואיו עבר להתגורר בתל אביב, ולמד בישיבת היכל התלמוד. נסמך לרבנות מאת הרבנים משה מרדכי אפשטיין ואיסר זלמן מלצר. בשנת 1933 התמנה לרב שכונת מונטיפיורי בעיר. שימש כר"מ בישיבת בית יוסף נובהרדוק בבני ברק. בשנות ה-40 התמנה לדיין בבית הדין בתל אביב בראשות הרב יוסף בלומנפלד. בהמשך, התמנה לאב בית דין. בשנת 1970 הושלך לעברו כיסא במהלך דיון בבית הדין במחאה על מה שהזורק ראה כטיפול לקוי בגיורה של רעייתו. הזורק נידון למאסר על תנאי.

נפטר בל' בכסלו ה'תשמ"ד, נר שישי של חנוכה, ונקבר בהר הזיתים.

## משפחתו
היה נשוי להדסה בלוי, ונולדו להם שלושה בנים, בהם הרב אברהם רביץ - לשעבר יו"ר דגל התורה, חבר הכנסת וסגן שר, והרב ראובן רביץ - ר"מ בישיבת נחלים ויקיר העיר פתח תקווה. הזוג התגרש בשנת 1938.

לאחר מכן נשא את מרים רוזה (שושנה) אדלר (נפטרה בשנת 2002), ולהם שתי בנות.

נכדו יצחק רביץ הוא ראש המועצה המקומית קריית יערים (בעלה של רבקה רביץ).

## ספריו
* **חידושי לב ארי** - ליקוטים על הש"ס שיצאו לאור לאחר פטירתו על ידי נכדו בתוספת תולדות חייו.

## הערות שוליים

קטגוריה:רבנים חרדים ישראלים
קטגוריה:אבות בית הדין הרבני בתל אביב
קטגוריה:תל אביב-יפו: רבני שכונות
קטגוריה:בוגרי ישיבת כנסת ישראל (סלבודקה)
קטגוריה:בוגרי ישיבת חברון כנסת ישראל
קטגוריה:בוגרי היכל התלמוד
קטגוריה:ישראלים ילידי פולין
קטגוריה:אנשי העלייה הרביעית
קטגוריה:ישראלים שנולדו ב-1903
קטגוריה:ישראלים שנפטרו ב-1983
קטגוריה:יהודים הקבורים בהר הזיתים: חלקת הנביאים
אין לי מושג איך היא עושה את זה

**אין לי מושג איך היא עושה את זה** (באנגלית: **I Don't Know How She Does It**) הוא סרט קומדיה אמריקאי משנת 2011 המבוסס על הרומן של אליסון פירסון משנת 2002 באותו השם. הסרט בוים על ידי דאגלס מקגרת', ומככבים בו שרה ג'סיקה פארקר, פירס ברוסנן וגרג קיניר.

הסרט יצא לאקרנים ב-16 בספטמבר 2011, והיה לפלופ ביקורתי ומסחרי.

הסרט עוסק בקייט רדי (שרה ג'סיקה פארקר) העובדת בחברת ניהול פיננסי בבוסטון, היא נשואה לריצ'רד (גרג קיניר) האדריכל ואם לשני ילדים. הסרט עוסק בניסיון לאזן בין קריירה לבין אימהות.
## דמויות
* שרה ג'סיקה פרקר – קייט רדי
* פירס ברוסנן – ג'ק אבלהאמר
* גרג קיניר – ריצ'רד רדי
* כריסטינה הנדריקס- אליסון הנדרסון
* קלסי גראמר – קלארק קופר
* סת' מאיירס – גריס בונס
* אוליביה מאן – מומו האן
* ג'יין קרטין – מרלה רדי
* מארק בלום – לו רדי
* ביזי פיליפס – ונדי בסט
* שרה שאהי – ג'נין לופיאטרו
* ג'סיקה זור – פאולה

## הוצאה לאור
הסרט יצא לאקרנים בצפון אמריקה ב-16 בספטמבר 2011.

### בקופות
הסרט פתח במקום השישי בסוף השבוע הפתיחה שלו עם 4,402,201 דולר. הוא הרוויח בסך הכל 9,662,284 דולר בארצות הברית וכן 20,889,211 דולר מחוץ לארצות הברית, ובסך הכול 30,551,495 דולר ברחבי העולם.

## ביקורות
"אין לי מושג איך היא עושה את זה" קיבל ביקורות לא חיוביות הן מהמבקרים והן מהקהל כאחד. ב־Rotten Tomatoes, לסרט יש דירוג אישור של 17% על סמך 113 ביקורות, עם דירוג ממוצע של 3.99/10. האתר תיאר את הסרט כ"קומדיה צלולה עם נקודת מבט מיושנת חסרת תקנה על מגדר, בהשתתפות שרה ג'סיקה פרקר במצב קארי מיושן". ב־Metacritic, לסרט יש ציון ממוצע משוקלל של 38 מתוך 100, המבוסס על 31 מבקרים, מה שמצביע על "ביקורות לא חיוביות בדרך כלל". קהלים שנשאלו על ידי CinemaScore העניקו לסרט ציון ממוצע של "B−" בסולם A+ עד F.

שרה ג'סיקה פרקר זכתה במועמדות לפרס פטל הזהב כשחקנית הגרועה ביותר על הופעתה בסרט אך "הפסידה" לאדם סנדלר על הופעתו כדראג ב"ג'ק וג'יל".

## קישורים חיצוניים

## הערות שוליים

קטגוריה:ניו יורק בקולנוע
קטגוריה:בוסטון בקולנוע
קטגוריה:סרטים המבוססים על רומנים בריטיים
קטגוריה:סרטים על הורות
קטגוריה:סרטים על משפחות
קטגוריה:סרטי 2011
היא לא תדע (סרט טלוויזיה)

"**היא לא תדע**" הוא סרט טלוויזיה וספיישל מוזיקלי עם מנחי ערוץ הילדים שביצעו חידושים לשירי דני סנדרסון ולהקת כוורת, אשר שודר בערוץ הילדים ב-31 באוגוסט 2008 (היום האחרון של החופש הגדול). אורכו 47 דקות והוא מיועד לכל הגילאים. השירים שמבוצעים בסרט כוללים את "נתתי לה חיי", "מה הדאווין שלך?", "פה קבור הכלב" ו"שיר המכולת". שם הסרט בעצמו מבוסס על שירו של סנדרסון, "היא לא תדע", שבוצע לראשונה על ידי להקת "גזוז".

הסרט היה מועמד לפרס האקדמיה הישראלית לטלוויזיה בשנת 2009.

## עלילה
אלון, נער צעיר, רוצה להזמין את חברתו רוני לנשף הבית ספרי המתקרב ולמסיבת הסיום. אולם, בכל פעם שהוא מנסה לעשות את הצעד, הוא מוצא את עצמו מתמודד עם אשליות מוזיקליות של שירי דני סנדרסון, שירים שהפכו לחלק בלתי נפרד מהעולם הפנימי שלו. הם נסחפים לתוך מצבים מוזרים ומצחיקים ונתקלים במנחים כדמויות שונות, השרים את שירי סנדרסון המשתלבים עם העלילה. הפנטזיות המוזיקליות האלה נשזרות עם המציאות ומביאים אותו למצבים אבסורדיים, אך גם לנקודות שיא רגשיות שבהן הוא צריך להתמודד עם פחדיו וחששותיו. השירים של דני סנדרסון, משתלטים על מחשבותיו והופכים לגורם המפתח בסיפורו של אלון. סיפורו של אלון מציג עלילת התבגרות רגשית כשהוא מתמודד עם העולם שבין אשליות למציאות, בין המוזיקה לאהבה.

הסרט מציג עיבודים חדשים לשיריו המקוריים של דני סנדרסון, המבוצעים על ידי מנחי ערוץ הילדים.

## הפקה מוזיקלית
הסרט שילב ביצועים חדשים לשירים קלאסיים של דני סנדרסון מכל התקופות, כולל להקות כוורת, גזוז ודודה, תוך התאמתם לדור הצעיר. הגשת השירים בסרט מבוצעת על ידי כוכבי "ערוץ הילדים", אשר מבצעים אותם בעיבוד עדכני ומודרני, על מנת לקרב את הדור הצעיר לאוצר המוזיקה הישראלי. שיריו של סנדרסון, על אף שלא נכתבו כ"שירי ילדים", מתאימים לדור הצעיר בזכות הפזמונים השנונים וההומור הנונסנסי שלהם. לדוגמה "שיר המכולת" שהתחבר לדור הצעיר, על אף שנכתב עשרות שנים קודם לכן.

בקרב קהל מבוגר יותר, ההפקה התקבלה במתח קל, עקב הניגוד בין חוויית הזיכרון של השירים כפי שבוצעו במקור, לבין האופן שבו הם מבוצעים כעת על ידי כוכבי הילדים, אך גם בהערכת החדשנות והתפעלות מהיכולת לחבר ילדים לשירים ישנים.

כל השירים ש"רודפים" אחר הדמות הראשית, אלון, מבוצעים על ידי כוכבי ערוץ הילדים, למעט השיר האחרון "רוני" שבמבוצע על ידיו, במעין השלמה.

## הכרה
הסרט היה מועמד לפרס האקדמיה הישראלית לטלוויזיה בקטגוריית סרט טלוויזיה, מיני סדרה או הדרמה הטובים ביותר לשנת 2009, אולם בפרס זכה "מרחב מוגן" של הערוץ הראשון.

## שחקנים
***אלון** (תמיר גינזבורג)
***רוני** (יובל לוי)
***מלאך/אילן** (אילן רוזנפלד)
***מלאך/קובי** (קובי פרג')
***מלאך/עודד** (עודד פז)
***קלמי** (טל מוסרי)
*מירב פלדמן
*יפתח קרזנר: אחיו הגדול של אלון.
*קובי מחט
*הדר לוי
*תום אבני
*דון לני-גבאי

## קישורים חיצוניים

* 
* 

## הערות שוליים

קטגוריה:ערוץ הילדים
קטגוריה:סרטים בעברית
קטגוריה:סרטי טלוויזיה ישראליים
קטגוריה:ספיישלים טלוויזיוניים ישראליים
קטגוריה:ספיישלים טלוויזיוניים מוזיקליים
קטגוריה:ערוץ הילדים: סרטים
קטגוריה:2008 במוזיקה
קטגוריה:סרטים ישראליים משנת 2008
Rock You Like a Hurricane

"**Rock You Like a Hurricane**" הוא שיר של להקת ההארד רוק הגרמנית סקורפיונז. השיר יצא לאור כסינגל המוביל מתוך אלבום האולפן התשיעי שלהם "Love at First Sting". השיר נכתב על ידי קלאוס מיינה, הרמן ררבל, רודולף שנקר, עובד והופק על ידי המפיק דיטר דירקס .

השיר מזוהה מאוד עם סגנון הרוק מטאל של הלהקה, ונחשב לשיר החותם שלה.

## במצעדים
השיר הגיע למקום ה-25 בבילבורד הוט 100, ולמקום החמישי במצעד הרוק מיינסטרים האמריקאי.

## נתוני מכירות

## קישורים חיצוניים
* 
* 20px Rock You Like a Hurricane, במסד הנתונים המוזיקלי AllMusic **(באנגלית)**
* 20px Rock You Like a Hurricane, במסד הנתונים המוזיקלי MusicBrainz **(באנגלית)**
* 30px Rock You Like a Hurricane, במסד הנתונים המוזיקלי Genius **(באנגלית)**
* 20px Rock You Like a Hurricane, במסד הנתונים המוזיקלי Discogs **(באנגלית)**
* 20px Rock You Like a Hurricane, באתר המוזיקה Spotify **(באנגלית)**
* 44px Rock You Like a Hurricane, באתר המוזיקה אפל מיוזיק **(באנגלית)**
* 44px Rock You Like a Hurricane, באתר המוזיקה Deezer **(באנגלית)**
* 55px Rock You Like a Hurricane, באתר המוזיקה Tidal **(באנגלית)**
* 20px Rock You Like a Hurricane, באתר המוזיקה SoundCloud **(באנגלית)**
* 20px Rock You Like a Hurricane, באתר המוזיקה Musixmatch **(באנגלית)**
* Rock You Like a Hurricane, באתר המוזיקה SecondHandSongs **(באנגלית)**

## הערות שוליים

קטגוריה:שירי סקורפיונז
קטגוריה:שירים באנגלית
קטגוריה:שירי מטאל
קטגוריה:סינגלים בהוצאת מרקורי רקורדס
מחוקים

[ממוזער|280px|[ג'סיקה היינס וסיימון פג]]
**מחוקים** (באנגלית: **Spaced**) היא קומדיית מצבים בריטית בכיכובם של סיימון פג וג'סיקה היינס אשר גם כתבו את כל פרקי הסדרה. הסדרה בוימה על ידי אדגר רייט. הסדרה שודרה במקור בערוץ 4 הבריטי במשך שתי עונות, מ-24 בספטמבר 1999 עד 13 באפריל 2001.

## תקציר העלילה
טים ביזלי (מגולם על ידי סיימון פג) ודייזי שטיינר (מגולמת על ידי ג'סיקה היינס) הם שני בריטים בשנות ה-20 לחייהם אשר נפגשו במקרה בבית קפה בעודם מחפשים דירה לגור בה. למרות שהם בקושי מכירים זה את זה, הם מחליטים להעמיד פנים שהם זוג על מנת לעמוד בדרישות להשכרת דירה מרווחת וזולה במיוחד בצפון לונדון. הסדרה מתמקדת בהרפתקאות היום-יומיות של טים ודייזי לצד שכניהם האקסצנטריים.

## צוות השחקנים הראשי
* סיימון פג בתפקיד **טים ביזלי** – אמן קומיקס חובב אשר עובד בחנות קומיקס. בעונה השנייה הוא מצליח לקבל את עבודת החלומות שלו כגרפיקאי בחברת קומיקס. טים הוא חובב גדול של מדע בדיוני, משחקי וידאו ותרבות פופולרית.
* ג'סיקה היינס בתפקיד **דייזי שטיינר** – שואפת להיות סופרת אשר מוסחת בקלות וסובלת מדחיינות קיצונית. מחזיקה בבעלותה כלבת שנאוצר קטנה.
* מארק היפ בתור **בריאן טופ** – אמן אקסצנטרי, שכן של טים ודייזי ומרבה לעבוד על ציוריו יוצאי הדופן בקומה הראשונה של הבניין.
* ניק פרוסט בתור **מייק וואט** – חברו הטוב ביותר של טים אשר משתוקק להצטרף לצבא הבריטי. הופך בהמשך לדייר בבניין של טים ודייזי לאחר שבתה של מרשה בורחת מהבית.
* קייטי קרמייקל בתור **טוויסט מורגן** – החברה הרדודה והיומרנית של דייזי אשר עובדת במכבסה.
* ג'וליה דיקין בתפקיד **מרשה קליין** – בעלת הבית האלכוהוליסטית של טים ודייזי אשר מרבה לעשן סיגריות. יש לה בת מתבגרת בשם אמבר עימה היא נוטה להתווכח כל העת. בעבר הייתה לה מערכת יחסים עם בריאן, אך הוא מנסה כל העת להתחמק ממנה.

## סגנון ויזואלי
לאורך הסדרה נעשה שימוש נרחב בטכניקות קולנועיות מגוונות, והיא מכילה גם הומאז'ים רבים לסרטים קלאסיים, סדרות טלוויזיה ומשחקי וידאו רבים.

## פרסים
הסדרה הייתה מועמדת בשנים 2000 ו-2002 לפרס באפט"א בקטגוריית קומדיות מצבים. ג'סיקה היינס זכתה פעמיים בפרס הקומדיה הבריטי בשנים 1999 ו-2001 בקטגוריה השחקנית הקומית הטובה ביותר בסדרת טלוויזיה. סיימון פג הייתה מועמדת ב-1999 לפרס הקומדיה הבריטי, והסדרה עצמה הייתה מועמדת באותה שנה בפרס הקומדיה הבריטי בקטגוריית קומדיית המצבים הטובה ביותר. בשנת 2001 העונה השנייה של הסדרה הייתה מועמדת לפרס אמי הבין-לאומי.

## מדיה ביתית
הסדרה יצאה לשווקים במהדורת DVD בבריטניה אשר כוללת בין היתר ראיונות עם צוות השחקנים.

## קישורים חיצוניים
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-1990
קטגוריה:תוכניות טלוויזיה שמתרחשות בלונדון
קטגוריה:קומדיות מצבים בריטיות
1958 בטלוויזיה

בערך זה מצוינים אירועים בולטים שהתרחשו במהלך שנת 1958 ונוגעים לעולם הטלוויזיה.

## אירועים בולטים

* 12 במרץ – תחרות האירוויזיון התקיימה בהילברסום שבהולנד. בתחרות זכתה צרפת, עם השיר "Dors, mon amour" ("תישני, אהובה שלי") בביצוע הזמר הצרפתי אנדרה קלאבו.
* סתיו 1958 – סקנדל תוכניות החידונים  הוביל לביטול תוכנית החידון "The $64,000 Question" בערוץ CBS וגרמה לנזק תדמיתי ניכר לתעשיית הטלוויזיה האמריקאית. הסקנדל הוביל בהמשך גם לכך שתוכנית הפריים טיים "Twenty-One", אשר הייתה בעלת הרייטינג הגבוה ביותר, בוטלה על ידי NBC באוקטובר.

## סדרות ותוכניות טלוויזיה חדשות ב-1958

;**בארצות הברית**


קובץ:Efrem Zimbalist Jr 77 Sunset Strip 1962.JPG|""
קובץ:Donna Reed Show cast 1958.JPG|"המופע של דונה ריד"
קובץ:Rifleman 1962.JPG|"The Rifleman"


;**במדינות אחרות**

## סדרות ותוכניות בולטות שבוטלו או הסתיימו ב-1958

;**בארצות הברית**

## נולדו

* 26 בינואר – אלן דג'נרס, קומיקאית ושחקנית קולנוע אמריקאית
* 16 בפברואר – אייס-טי, שחקן ומוזיקאי אמריקאי
* 3 באפריל – אלק בולדווין, שחקן קולנוע וטלוויזיה אמריקאי
* 23 במאי – דרו קארי, קומיקאי אמריקאי
* 22 ביוני – ברוס קמפבל, שחקן קולנוע
* 8 ביולי – קווין בייקון, שחקן קולנוע אמריקאי
* 30 בנובמבר – גארי לואיס, שחקן סקוטי

## נפטרו

## פרסים

## קישורים חיצוניים

## הערות שוליים
1957 בטלוויזיה

בערך זה מצוינים אירועים בולטים שהתרחשו במהלך שנת 1957 ונוגעים לעולם הטלוויזיה.

## אירועים בולטים

* 3 במרץ – תחרות האירוויזיון התקיימה בפרנקפורט שבגרמניה המערבית. בתחרות זכתה הולנד, עם השיר "Net als toen" ("בדיוק כמו אז") בביצוע הזמרת ההולנדית קורי ברוקן.

## סדרות ותוכניות טלוויזיה חדשות ב-1957

;**בארצות הברית**


קובץ:Zorro (Character).gif|"זורו"


;**במדינות אחרות**

## סדרות ותוכניות בולטות שבוטלו או הסתיימו ב-1957

;**בארצות הברית**

## נולדו

* 17 בינואר – סטיב הארווי, קומיקאי, מנחה טלוויזיה שחקן ושדרן רדיו אמריקאי
* 22 בינואר – רפי רשף, שדרן רדיו, מגיש טלוויזיה ועיתונאי ישראלי
* 5 באוקטובר – ברני מק, קומיקאי אמריקאי (נפטר ב-2008)
* 21 בדצמבר – ריי רומנו, שחקן וקומיקאי אמריקאי

## נפטרו

## פרסים

## קישורים חיצוניים

## הערות שוליים
לורי כהן

**לורי כהן** (באנגלית: **Laurie Cohen**; 1904 – ?) היה אתלט יהודי-קנדי, אלוף קנדה בריצת 100 יארד ובריצת 220 יארד.

## ביוגרפיה
### 1924
באליפות קנדה שנערכה בוויניפג ב-26 ביולי 1924 הוא זכה בשתי מדליות זהב בריצת 100 יארד בתוצאה של 10.1 שניות ובריצת 220 יארד בתוצאה של 22.0 שניות.

## הנצחה
* בשנת 1989 נכנס להיכל התהילה של הספורט של מניטובה.

## קישורים חיצוניים

* לורי כהן, באתר Track and Field (גברים)

* By: Kent Morgan, Jewish athletes honoured at annual Kronson dinner Jul. 2, 2019 


## הערות שוליים

קטגוריה:אצנים יהודים
קטגוריה:אצנים קנדים
המועצה הצבאית של א-סווידא

**המועצה הצבאית של א-סווידא** (בערבית: **المجلس العسكري في السويداء**, בתעתיק מדויק: **אלמג'לס אלעסכרי פי אלסוידאא**') היא מועצה צבאית שהוקמה במחוז א-סוידא בדרום סוריה. בראשה עומד טארק א-שופי. היא הוקמה על רקע נפילת משטר אל-אסד בסוריה בשלהי שנת 2024.

באוגוסט 2025 היא הצטרפה לארגון גג דרוזי נרחב יותר, המשמר הלאומי של א-סווידא.

## יחסיה עם גורמים אחרים

### ישראל
לאחר נפילת משטר אסד בדצמבר 2024, ישראל פתחה במבצע חץ הבשן ובו השמידה חלקים נרחבים מהצבא הסורי והשתלטה על אזור החיץ בין סוריה לישראל, לאחר השתלטות זו כפרים דרוזים שעבדו עם המועצה בקשו מישראל שתספח אותם.

לאחר שפרץ סכסוך הדרוזים מול המשטר בסוריה, צה"ל החל לפעול גם במחוזות המרוחקים יותר דרעא וא-סווידא במטרה להגן על הדרוזים.

מאז ישראל והמועצה שתפו פעולה, לדוגמה ב-14 ביולי 2025, לאחר חידוש העימותים בין הדרוזים לסונים, חיל האוויר הישראלי הפציץ בגלי תקיפה עשרות טנקים של המשטר הסורי ותקף את קריית המטכ"ל בדמשק .

במהלך חודש אוגוסט נפתחו הפגנות בתוך א-סווידא נגד המשטר הסורי, ובהפגנות אלו אזרחי א-סווידא הניפו את דגלי ישראל כתודה לעזרתה.

## הקמה

החל משנות ה-70 של המאה ה-20 ועד נובמבר 2024 שלטה שושלת משפחת אסד בסוריה. משטר אסד דיכא רבים מיריביו הפוליטיים במדינה, ובהם את הדרוזים בדרום סוריה. עם נפילת משטר אסד בדצמבר 2024, לאחר מתקפת המורדים הסורים, השתלטו המורדים הסורים על השלטון, תחת הנהגתו של אבו מוחמד אל-ג'ולאני. במקביל, יומיים לאחר נפילת משטר אסד, הוקם ארגון דרוזי במחוז א-סווידא שבדרום סוריה, תחילה תחת השם "המועצה הצבאית הזמנית", במטרה למנוע כאוס ולהגן על מחוז א-סווידא, תוך הכרזה כי היא תקבל אחריות על הגנת מוסדות השלטון והצבא לאחר שגורמי המשטר יימלטו מהמחוז. בהמשך שמה הוסב והיא נקראה "המועצה הצבאית של א-סווידא".

ב-23 בפברואר 2025 הכריזו כמה ארגונים דרוזים על הצטרפות למועצה הצבאית של א-סווידא, כשהם מצטלמים על רקע דגל הארגון, לו קווי דמיון לדגלו של ארגון הגג של הכורדים - הכוחות הסוריים הדמוקרטים. זאת במקביל לנאום שנשא ראש ממשלת ישראל בנימין נתניהו, בו קרא להשאיר את דרום סוריה כאזור מפורז אליו לא ייכנסו כוחות משטרו של אל-ג'ולאני. למחרת א-שופי אף בירך את נתניהו על דבריו ועמידתו לצד הדרוזים בדרום סוריה.

חדר המבצעים הדרומי של המורדים הסורים הוציא כרוז בו טען שאינו מכיר במועצה כגוף לגיטימי.

## ראו גם

* המשמר הלאומי של א-סווידא

## קישורים חיצוניים
* ידיעה על הקמת המועצה, באתר המרכז הסורי לזכויות אדם, 23 בפברואר 2025 

## הערות שוליים

קטגוריה:סוריה: צבא וביטחון
קטגוריה:א-סווידא (מחוז)
קטגוריה:דרוזים בסוריה
קטגוריה:מלחמת האזרחים בסוריה: ארגונים
1956 בטלוויזיה

בערך זה מצוינים אירועים בולטים שהתרחשו במהלך שנת 1956 ונוגעים לעולם הטלוויזיה.

## אירועים בולטים

* 25 בינואר – 5 בפברואר – אולימפיאדת החורף של 1956 מתקיימת בעיר קורטינה ד'אמפצו אשר בצפון איטליה. זוהי האולמפיאדה הראשונה ששודר בטלוויזיה לכל העולם.
* 28 בינואר – אלביס פרסלי עורך את הופעת הבכורה הטלוויזיונית שלו.
* 24 במאי – תחרות האירוויזיון הראשונה התקיימה בלוגאנו שבשווייץ. בתחרות זכתה שווייץ, עם השיר "Refrain" ("פזמון חוזר") בביצוע הזמרת השווייצרית ליס אסיה. בשלב זה היה מדובר בעיקר בתוכנית רדיו משום שרק מעטים באירופה היו מסוגלים להרשות לעצמם מקלטי טלוויזיה.

* 9 בספטמבר – אלביס פרסלי מופיע בתוכנית האירוח של אד סאליבן בארצות הברית בפעם הראשונה.

## סדרות ותוכניות טלוויזיה חדשות ב-1956

;**בארצות הברית**


קובץ:Rosemary prinz as the world turns.JPG|"כשהעולם מסתובב"
קובץ:Twenty-One-Barry-Van-Doren-1957.jpg|"Twenty-One"


;**במדינות אחרות**

## סדרות ותוכניות בולטות שבוטלו או הסתיימו ב-1956

;**בארצות הברית**

## נולדו

* 7 בינואר – דייוויד קרוזו, שחקן קולנוע וטלוויזיה אמריקאי
* 20 בינואר – ביל מאהר, קומיקאי, מנחה טלוויזיה, פרשן פוליטי וסאטיריקן יהודי-אמריקאי
* 7 במרץ – בריאן קראנסטון, שחקן קולנוע וטלוויזיה אמריקאי. נודע במיוחד בזכות תפקידו בתור וולטר וייט בסדרה "שובר שורות"
* 17 באפריל – נתן דטנר, שחקן ישראלי
* 17 במאי – בוב סאגט, שחקן, קומיקאי, במאי ותסריטאי יהודי-אמריקאי (נפטר ב-2022)
* 18 ביוני – יהויכין פרידלנדר, שחקן תיאטרון, טלוויזיה וקולנוע ומדבב ישראלי

* 19 באוגוסט – אדם ארקין, שחקן קולנוע וטלוויזיה אמריקאי
* 21 באוגוסט – קים קטרל, שחקנית קולנוע וטלוויזיה אמריקאית
* 28 באוגוסט – לואיס גוזמן, שחקן קולנוע וטלוויזיה אמריקאי ממוצאו פורטוריקני
* 26 בספטמבר – לינדה המילטון, שחקנית אמריקאית

## נפטרו

## פרסים

## קישורים חיצוניים

## הערות שוליים
כתונת פסים (מיכאל סגן-כהן)

**כתונת פסים** היא יצירת אמנות של האמן והחוקר מיכאל סגן-כהן, אשר נוצרה בשנת 1981 בזמן שהותו בניו יורק. היצירה נחשבת לאחת מעבודותיו המשמעותיות ביותר, ומשלבת בין גישות שונות באמנות, ביניהן אמנות מושגית וסגנון "הציור הרע" . "כתונת פסים" היא יצירה חשובה באמנות הישראלית, אשר משלבת בתוכה רבדים היסטוריים, תרבותיים ואישיים. באמצעות שימוש בבגד נטול גוף ובדיוקן המוצב על מתכת, הצליח סגן כהן לבטא דילמות הנוגעות לזהות, לזיכרון ולתפקיד האמן.

## תיאור היצירה
בשנת 1981 יצר האמן מיכאל סגן-כהן יצירה משמעותית בעת שהותו בניו-יורק. היצירה, המכונה "כתונת-פסים", משלבת טכניקות של ציור באקריליק על בד ופח, ומתנשאת לגובה של 177 סנטימטרים. הקומפוזיציה מורכבת משני חלקים עיקריים: החלק התחתון מציג כ-15 פסים אנכיים בגוון כחול על גבי בד גולמי, ללא שכבת בסיס או רקע, היוצרים דימוי של לבוש. בחלק העליון של היצירה מופיע דיוקן עצמי של האמן על גבי לוח פח כסוף, כשהוא מעוצב בסגנון איקוני המזכיר דמות מקראית, עם זקן ושיער ארוך. שם היצירה והאופן בו בחר האמן להציג את עצמו מעלים אסוציאציות לסיפור המקראי של יוסף וכתונת הפסים שקיבל מאביו יעקב, אך הבחירה בשם "כתונת-פסים" (ללא ה' הידיעה) מותירה פתח לפרשנויות מגוונות של היצירה.

היצירה בנויה משני רכיבים מרכזיים: הכותונת והדיוקן הרקוע על גבי פח:

הכתונת – בד קנבס משוחרר, נטול צבע רקע או שכבת הכנה (ג'סו), שעליו צוירו בקווים לא מוקפדים כ-15 פסים אנכיים בצבע כחול. הפסים יוצרים דימוי של לבוש המזכיר גלימה, אך תחתיו חסר גוף. השרוולים אינם מסתיימים בכפות ידיים, דבר המדגיש את אופיו הריק של הבגד. הדיוקן העצמי הרקוע על גבי פח – בחלקו העליון של הציור מחובר לוח מתכת כסוף, ובמרכזו מופיע דיוקן עצמי של האמן. בדמותו, בעלת שיער ארוך וזקן, הוא נראה כדמות תנ"כית. הצבת הדיוקן על משטח מתכתי יוצרת מתח בין ראשו המובחן לבין גופו הנעדר, ומקנה ליצירה ממד סימבולי נוסף.

## פרשנויות ומשמעויות
### הקשר תנ"כי

הכותרת "כתונת פסים" מאזכרת את סיפורו של יוסף בתנ"ך, שכתונת הפסים שהוענקה לו מאביו סימלה את אהבתו אך גם עוררה קנאה בקרב אחיו: "וְיִשְׂרָאֵל אָהַב אֶת יוֹסֵף מִכָּל בָּנָיו כִּי בֶן זְקֻנִים הוּא לוֹ וְעָשָׂה לוֹ כְּתֹנֶת פַּסִּים." (בראשית ל"ז, ג'). יש המפרשים את היצירה כעיסוקו של האמן בזהותו האישית וביחסיו עם אביו.

### סמלים יהודיים

הפסים בצבעי כחול ולבן מתחברים לדגל ישראל ולפסי הטלית, ומחזקים את הקשר לסמלים יהודיים. הכתונת הריקה מעלה שאלות על נוכחות והיעדר, ועל תפקיד האמן כממשיך מסורת רוחנית.

### זיכרון השואה

המראה של הבגד הריק עשוי להעלות אסוציאציה למדי האסירים במחנות הריכוז, מה שמעניק ליצירה נופך נוסף של כאב וזיכרון קולקטיבי. במקרה זה, ניתן לראות את דיוקן האמן כמייצג דמות של מי שנגזר עליו גורל מר.

## הקשרים אמנותיים

העבודה מתכתבת עם יצירותיו של בארנט ניומן ועם המגמות המטאפיזיות באמנות האמריקאית. כמו כן, הכתונת מזכירה לבוש מזרח תיכוני מסורתי, דבר המשקף את עיסוקו של סגן כהן בזיקה בין התרבות היהודית לתרבות האסלאם.

## אובדן היצירה

בשנת 2008, בזמן שהתכוננו להצגת היצירה בתערוכה "צ'ק פוסט: שנות ה־80 באמנות ישראל" במוזיאון חיפה, אבד חלקה העיקרי – בד הקנבס. במהלך ההכנות לתערוכה, הבד, שהיה מקופל ועטוף בניילון, נלקח בטעות עם חומרי אריזה ונזרק לאשפה. החיפושים אחריו, שכללו גם בדיקה באתר הפסולת העירוני, לא נשאו פרי. כתוצאה מכך, שרד רק רכיב אחד מהיצירה – הדיוקן העצמי של האמן על הפח, דבר שיצר רובד פרשני נוסף של חורבן ואובדן.

## הערות שוליים

קטגוריה:יוסף בציורים
קטגוריה:ציורי התנ"ך
האבל הראשון

**האבל הראשון** (בצרפתית: **Premier Deuil**) הוא ציור שמן על בד משנת 1888 מעשה ידי הצייר  הצרפתי ויליאם אדולף בוגרו. ממדיו הם 203 על 252 סנטימטרים, והוא מוצג במוזיאון הלאומי לאמנויות יפות בבואנוס איירס, ארגנטינה. הציור מתאר את הרגע שבו אדם וחוה מוצאים את גופתו של בנם הבל, שנרצח על ידי אחיו קין. זהו תיאור האבל האנושי הראשון המתועד בתנ"ך. בוגרו עצמו חווה אבל אישי קשה זמן קצר לפני שצייר את היצירה, בעקבות מותו של בנו השני.

### קבלתו וחשיבותו
במהלך הרבע האחרון של המאה ה-19, עיתוני בואנוס איירס נהגו לפרסם בחודש מאי דיווחים נרחבים על הסלון של פריז. הדיווחים, שנכתבו על ידי כתבים ארגנטינאים או תורגמו מעיתונים אירופיים, ניסו להעריך אילו מבין חמשת אלפי היצירות המוצגות בסלון היו החשובות ביותר. בעולם אמנות שבו הספרות הקדימה לעיתים את הראייה החזותית, זכו "המכונות הגדולות" של הסלון (כינוי שניתן לציורים האקדמיים הגדולים) לביקורות חיוביות או שליליות, בהתאם לטעמם של המבקרים. הציור "האבל הראשון" של בוגרו היה בין העבודות שהוזכרו והוערכו רבות.

במכתב פומבי לידידו מנואל לאינס, עורך עיתון "El Diario", כתב קרלוס גורוסיאגה כי "זהו ציור שאי אפשר להביט בו מבלי לחוש את עוצמת הכאב... הכול בו טבעי ואמיתי עד כאב. לעומתו, מבקר אנונימי מעיתון "El Censor" טען כי "האבל הראשון "מזכיר קבוצה של דמויות מכניות; אדם וחוה מקוננים על גופתו של הבל, אך גופם נראה יותר כמו שנהב מאשר בשר ודם."

קהל הקוראים בבואנוס איירס גיבש דימוי מוקדם של היצירה על בסיס הכתיבה עליה, ורק כעבור מספר שנים הציור הגיע לארגנטינה והוצג בתערוכה חגיגית. המבקר אדוארדו שיאפינו, שלא נטה חיבה לאמנות האקדמית, ציין בכל זאת את "האלגנטיות שבה הצייר פתר את הצגת הנושא: בקומפוזיציה היפה הזו יש קיצור פרספקטיבי, תנועה ופירוט המעידים על חן פיסולי."

### מוטיבים ופרשנות
האבל הראשון היה נושא פופולרי במאה ה-19, שכן אפשר לפרוס בו גופים כואבים בדרמה משמעותית מההיסטוריה המקראית. בוגרו עבד על הציור במשך שנים, ועדות לכך היא סקיצה שנמצאת בספריית מכון צרפת, המתוארכת ל-1885 ומציגה קומפוזיציה כמעט זהה לתוצאה הסופית. הציור שהוצג בסלון של 1888 לצד יצירה אחרת של בוגרו ("Baigneuse"), מזכיר את הקומפוזיציות הפירמידליות שהיו בשימוש בתקופת הרנסאנס, במיוחד אצל מיכלאנג'לו ורפאל. אכן, לא פעם כונה בוגרו "הרפאל הצרפתי."

הצער בציור מתוחם ומבוים: נקודת השיא הרגשית נמצאת בפניה של חוה המתייפחת, אך אלה מוסתרות בידיה. הטיפול בגווני העור ממשיך מסורת קלאסית – אדם כהה יותר, חוה בהירה, כמעט שנהבית. הבל המת מוצג ביופי אידיאלי, ללא סימנים של אלימות, למעט כתם דם בודד על האדמה. ברקע נראים המזבח וענן העשן של מנחתו של הבל, שהובילה לזעמו של קין ולרצח. העשן מתערבב בעננים המאיימים שבשמיים, המעצימים את התחושה הטרגית של האירוע.

### הציור ויצירתו של בוגרו
בוגרו שלח את היצירה לתערוכה העולמית של 1889 בפריז, יחד עם מספר ציורים נוספים מיצירתו של השנים האחרונות, שכללו סצנות מקראיות, קומפוזיציות מיתולוגיות גדולות וייצוגים של בתולות ומלאכים. באותה תקופה נחשב בוגרו לאחד האמנים המוערכים ביותר בצרפת. ציוריו זכו להצלחה מסחרית עצומה, במיוחד בארצות הברית ובאנגליה, והיו לאובייקט נחשק עבור אספנים אמידים, כמו פרנסיסקו אוריבורו הארגנטינאי, שרכש את "האבל הראשון" בסוף המאה ה-19. 

## ביבליוגפיה

קטגוריה:אדם וחוה
קטגוריה:ציורי שמן
קטגוריה:ציורי התנ"ך
קטגוריה:ציורים מהמאה ה-19
קטגוריה:קין והבל בציורים
קטגוריה:אדם וחוה בציורים
קטגוריה:ויליאם אדולף בוגרו: ציורים מהמיתולוגיה
קטגוריה:ויליאם אדולף בוגרו: ציורים
קין (לוביס קורינת)

**קין** הוא ציור מאת האמן הגרמני לוביס קורינת, אשר נוצר בשנת 1917. הציור מתאר את הרגע שלאחר רצח הבל בידי אחיו קין, כפי שמסופר בספר בראשית.

## תיאור היצירה
ביצירה מתאר קורינת את קין מיד לאחר שביצע את הרצח, כאשר הוא מנסה להסתיר את גופתו של הבל תחת אבנים. עם זאת, לפי המסופר בתנ"ך, דמו של הבל זועק מהאדמה, ואי אפשר להסתיר את הפשע מפני האל:
"קוֹל דְּמֵי אָחִיךָ צֹעֲקִים אֵלַי מִן הָאֲדָמָה" ().

הציור מאופיין בסגנון אקספרסיוניסטי, המדגיש את הרגשות העזים שבסצנה. נקודת המבט ביצירה נבחרה מתוך פרספקטיבה נמוכה, המדמה את נקודת מבטו של הקורבן השוכב על האדמה. הבחירה הזו יוצרת תחושת הזדהות עם הבל ומעצימה את האימה שבסיטואציה. ציפורים שחורות המופיעות בציור מסמלות מוות ומוסיפות לאווירת האבל והגורל הבלתי נמנע.

## רקע ופרשנות
קורינת עסק בנושא קין והבל כבר בשנת 1895, אך חזר אליו בשנת 1917, במהלך מלחמת העולם הראשונה, כאשר גרמניה עדיין הכריזה על ניצחון קרוב, למרות המצב הקשה בחזית. הציור משקף את האכזריות האנושית ואת תחושת האסון הקרב, תוך התכתבות עם מצבה של גרמניה בזמנו. בעקבות שבץ מוחי שעבר קורינת בשנת 1911, השתנתה שפתו האמנותית – מנטורליזם מוקפד לסגנון חופשי יותר עם השפעות אקספרסיוניסטיות. שינוי זה בא לידי ביטוי גם בדמותו של קין, שבו הצבעים העזים והמשיכות החופשיות מעניקים ליצירה עוצמה דרמטית רבה.

## השפעה ומורשת
הציור זכה להערכה רבה במיוחד בשנות ה-80, עם עליית תנועת ה-Junge Wilde  זרם אמנותי גרמני שחיפש ביטוי חופשי ורגשי, בדומה לאקספרסיוניזם של קורינת. בתקופה זו נרכשה היצירה, והיא נחשבת לדוגמה בולטת למורשתו האמנותית של קורינת.

## ראו גם
* האקספרסיוניזם הגרמני

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-20
קטגוריה:ציור אימפרסיוניסטי
קטגוריה:קין והבל בציורים
סצנה מהמבול הגדול

**סצנה מהמבול הגדול** (בצרפתית: **Scène du Déluge** או **Le Grand Déluge**) הוא ציור שמן משנת 1826 מאת הצייר הצרפתי ז'וזף-דזירה קור, המתאר את סיפור המבול מספר בראשית. הציור מוצג במוזיאון לאמנויות יפות בליון.

## תיאור היצירה
הציור מתאר סצנה דרמטית מסיפור המבול המקראי, בה נראית משפחה במאבק להישרדות בעת המבול שהציף את העולם. במרכז היצירה נראה גבר המנסה להציל את אביו, בעוד אישה עם תינוק מתחננת לעזרתו. הקומפוזיציה יוצרת מתח דרמטי בין הדמויות, המסמל את ההתלבטות המוסרית בין הצלת המשפחה הקרובה לבין עזרה לאחרים במצוקה. היצירה נחשבת לאלגוריה על הבחירות הקשות בזמני משבר, כאשר אדם נאלץ להחליט את מי להציל כאשר המשאבים מוגבלים. הטכניקה האמנותית של קור מציגה תנועה דרמטית, צבעוניות עזה וקונטרסט חזק בין אור וצל, המאפיינים את סגנון הציור הנאו-קלאסי והרומנטי של התקופה.

## משמעות ופרשנות
המבקרים רואים ביצירה לא רק תיאור של הסיפור המקראי, אלא גם ביטוי לערכים אנושיים ומוסריים. הציור מעלה שאלות על אחריות משפחתית מול אחריות חברתית רחבה יותר, ומשקף את העיסוק של אמנות המאה ה-19 בדילמות מוסריות ואתיות.

## היסטוריית בעלות
הציור הושלם בשנת 1826 והוצג לראשונה בסלון פריז ב-4 בנובמבר 1827. מאחר שקור היה זוכה פרס רומא, הוא לא היה רשאי להתחרות על פרסי הסלון באותה שנה. לאחר הצגתו, המדינה הצרפתית רכשה את היצירה בסכום של 3,000 פרנק. מאז הרכישה, היצירה עברה לבעלות המוזיאון לאמנויות יפות של ליון בצרפת, שם היא מוצגת כיום.

## ביבליוגרפיה

## הערות שוליים

קטגוריה:עירום באמנות
קטגוריה:המבול
קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-19
קטגוריה:המבול בציורים
קטגוריה:מים באמנות
קטגוריה:ציורים ימיים
קטגוריה:ילדים בציור
Tragedy

"**Tragedy**" (בעברית: "**טרגדיה**") הוא שיר שנכתב על ידי בארי, רובין ומוריס גיב, חברי להקת הפופ-דיסקו הבריטית בי ג'יז, ויצא לאור באלבומם "Spirits Having Flown" משנת 1979.
הסינגל הגיע למקום הראשון בבריטניה בפברואר 1979, וחזר על ההישג חודש לאחר מכן בבילבורד הוט 100 האמריקאי.
בשנת 1998 זכה השיר לגרסת כיסוי על ידי להקת הפופ הבריטית סטפס , שגרסתה הגיעה גם היא למקום הראשון בבריטניה.
השיר מופיע בטריילר וכן בסרט הקומדיה השחורה של טים ברטון "ביטלג'וס ביטלג'וס" משנת 2024.

## כתיבת השיר
האחים גיב כתבו את "Tragedy" ואת "Too Much Heaven" באחר צהריים חופשי, במהלך הפקת סרטם "Sgt. Pepper's Lonely Hearts Club Band" שנעשה בהשראת שירם של הביטלס. באותו ערב הם כתבו גם את השיר "Shadow Dancing", שבוצע על ידי אנדי גיב והגיע למקום הראשון בארצות הברית.

## מיקומי שיא

## נתוני מכירות

## גרסת סטפס

"Tragedy" זכה לגרסת כיסוי על ידי להקת הפופ הבריטית סטפס (Steps) ב-9 בנובמבר 1998. השיר הוקלט באלבום המחווה עבור הבי ג'יז "Gotta Get a Message to You" ומאוחר יותר נכלל באלבום השני של הלהקה "Steptacular" משנת 1999. השיר הגיע למקום הראשון בבריטניה ובניו זילנד. השיר שהה 30 שבועות במצעד הסינגלים הבריטי ומכר יותר עותקים מכל שלושת הסינגלים הקודמים של סטפס גם יחד, עם 1.21 מיליון עותקים שנמכרו בבריטניה. הקליפ לשיר "Tragedy" של הסטפס, כלל את שלב הריקוד של הנחת שתי הידיים במקביל לצידי הראש בזמן עם המילה "טרגדיה", שהפכה לסימן ההיכר של הקבוצה.

### במצעדים

### נתוני מכירות

## גרסאות כיסוי נוספות
* בשנת 1981, להקת אחוות האדם (Brotherhood of Man), הקליטה גרסת כיסוי לשיר, באלבומם "Tweny Disco Greats - Twenty Love Songs".
* בשנת 2006, הפיק האמן המוזיקלי קלייטון, גרסה לשיר במסגרת המיזם המוזיקלי שלו "Celldweller".
* צמד הזמרות השוודיות איקונה פופ, ביצע קאבר לשיר בשנת 2016.
* בשנת 2021, להקת הרוק האמריקאית פו פייטרס, ביצעה גרסת כיסוי לשיר עבור אלבומם "Hail Satin".

## קישורים חיצוניים
* 
* 
* אקורדים לשיר, באתר Chordify
* 20px Tragedy, במסד הנתונים המוזיקלי AllMusic **(באנגלית)**
* 20px Tragedy, במסד הנתונים המוזיקלי MusicBrainz **(באנגלית)**
* 30px Tragedy, במסד הנתונים המוזיקלי Genius **(באנגלית)**
* 20px Tragedy, במסד הנתונים המוזיקלי Discogs **(באנגלית)**
* 20px Tragedy, באתר המוזיקה Spotify **(באנגלית)**
* 44px Tragedy, באתר המוזיקה אפל מיוזיק **(באנגלית)**
* 44px Tragedy, באתר המוזיקה Deezer **(באנגלית)**
* 55px Tragedy, באתר המוזיקה Tidal **(באנגלית)**
* 20px Tragedy, באתר המוזיקה Last.fm **(באנגלית)**
* 20px Tragedy, באתר המוזיקה SoundCloud **(באנגלית)**
* 20px Tragedy, באתר המוזיקה Musixmatch **(באנגלית)**
* Tragedy, באתר המוזיקה SecondHandSongs **(באנגלית)**

## הערות שוליים

קטגוריה:שירי 1979
קטגוריה:סינגלים מ-1979
קטגוריה:סינגלים מ-1998
קטגוריה:שירי בי ג'יז
קטגוריה:שירים באנגלית
קטגוריה:שירים שנכתבו על ידי בארי גיב
קטגוריה:שירים שנכתבו על ידי רובין גיב
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת ג'ייב רקורדס
פריץ נתר

**פריץ אלכסנדר ארנסט נתר** (בגרמנית: **Fritz Noether**; 7 באוקטובר 1884 – 10 בספטמבר 1941) היה מתמטיקאי יהודי-גרמני שהיגר מגרמניה הנאצית לברית המועצות, שם הוצא להורג על ידי הנ.ק.ו.ד.

אביו היה המתמטיקאי מקס נתר, ואחותו הגדולה הייתה המתמטיקאית אמי נתר.

## ביוגרפיה
פריץ נולד למתמטיקאי היהודי-גרמני מקס נתר ב-1884, בזמן שאביו כיהן כפרופסור למתמטיקה ב, ולאמו אידה עמליה קאופמן, בת למשפחת סוחרים יהודית עשירה. בצעירותו התחנך בבית הספר ובגימנסיה המקומית, ולאחר מכן השלים שנת שירות צבאי כפי שחייב החוק.

החל משנת 1904, פריץ למד מתמטיקה בארלנגן ולאחר מכן באוניברסיטת מינכן, שם השיג את הדוקטורט שלו ב-1909 עם עבודה שנכתבה בהנחייתם של  ושל ארנולד זומרפלד. הוא למד במשך שנתיים לימודי פוסט-דוקטורט באוניברסיטת גטינגן, ולאחר מכן התחיל לעבוד ב-1911 במכון קרלסרוהה לטכנולוגיה.

פריץ התחתן ב-1911 עם רגינה מריה וורת', בתו של פקיד מכס יהודי, ולבני הזוג נולדו שני ילדים: הרמן דיטריך נתר, יליד 1912 שהפך לכימאי, וגוטפריד עמנואל נתר, יליד 1915 שהפך לסטטיסטיקאי ומחנך אמריקאי, ולאחר מכן כתב ביוגרפיה קצרה של אביו.

נתר שירת במלחמת העולם הראשונה, נפצע וקיבל את צלב הברזל. לאחר מכן עבד שנה בחברת סימנס. מ-1922 עד 1933 היה פרופסור למתמטיקה באוניברסיטה הטכנית בברסלאו (כיום ). עם עלייתם של הנאצים לשלטון, לא הורשה פריץ להמשיך לעבוד בגרמניה בגלל היותו יהודי, והוא היגר ב-1934 לברית המועצות, בעוד אחותו אמי היגרה לארצות הברית. פריץ מונה לפרופסור באוניברסיטת טומסק, שם גם למד בנו גוטפריד מתמטיקה.

בנובמבר 1937, במהלך הטיהורים הגדולים, הוא נעצר בביתו בטומסק על ידי הנ.ק.ו.ד.. אלברט איינשטיין כתב עבורו מכתב בקשה לשר החוץ הסובייטי מקסים ליטבינוב, אך ללא הצלחה. ב-23 באוקטובר 1938 נידון נתר ל-25 שנות מאסר באשמת ריגול וחבלה, ונדד בין בתי כלא שונים. שני בניו גורשו מברית המועצות ומצאו מקלט בשוודיה.
ממוזער|פריץ עם משפחתו בטיול
כפי שנחשף מאוחר יותר, ב-8 בספטמבר 1941, פחות משלושה חודשים לאחר הפלישה הגרמנית לברית המועצות, גזרה המכללה הצבאית של בית המשפט העליון של ברית המועצות את דינו של נתר למוות באשמת "תעמולה אנטי-סובייטית". הוא נורה באוריול ב-10 בספטמבר 1941 במהלך הטבח ביער מדבדב. מקום קבורתו לא ידוע, אך קיים לוח זיכרון בבית העלמין , גרמניה, במקום קברה של אשתו.

ב-22 בדצמבר 1988 קבעה מליאת בית המשפט העליון של ברית המועצות כי נתר הורשע באישומים חסרי בסיס וביטלה את עונשו. בניו קיבלו את ההודעה על כך מציר בשגרירות ברית המועצות בארצות הברית.

## קישורים חיצוניים

* למאמר של פריץ נתר
* 

## הערות שוליים

קטגוריה:מתמטיקאים יהודים גרמנים
קטגוריה:גרמנים שנולדו ב-1884
קטגוריה:גרמנים שנפטרו ב-1941
פגישת אברהם ומלכיצדק (רובנס)

**פגישת אברהם ומלכיצדק** הוא ציור משנת 17–1616 מאת האמן הפלמי פטר פאול רובנס, המתאר את המפגש המקראי בין אברהם ומלכיצדק כפי שמסופר בספר בראשית י"ד: 17-20. הציור, שמידותיו 204 ס"מ על 250 ס"מ, מוצג כיום במוזיאון לאמנויות יפות בקאן, צרפת.

## תיאור הציור
ביצירה מתואר המפגש בין אברהם ומלכיצדק. אברהם, לבוש שריון ועומד בראש קבוצת חייליו, מופיע במרכז הציור כשהוא מקבל בתודה ככרות לחם ממלכיצדק, מלך-כהן שלם. שני הדמויות נוטות זו לזו, ננעלות במבט עיניים המרמז על הבנה משותפת לגבי המשמעות העמוקה של מעשה זה, שאינה נתפסת על ידי הדמויות האחרות בסצנה. רובנס השתמש באמצעים קומפוזיציוניים, צבעים עזים, מרקמים עשירים וסגנון מכחול אקספרסיבי כדי להעניק לסצנה תחושת הדר וחשיבות. בציור הסצנה מתרחשת על רקע שטיח קיר מצויר בטכניקה אשלייתית המוחזק על ידי פוטי (מלאכונים תינוקות) לפני מסגרת אדריכלית.

## היסטוריה של היצירה
מקורות הציור המקורי אינם ידועים. הוא היה בבעלות משפחת דו בואה כאשר, בסוף שנת 1749, נרכש עבור וילהלם השמיני, רוזן הסן-קאסל על ידי סוחר אמנות באנטוורפן תמורת 6,000 פלורינים. באוסף זה נחשב הציור כתואם ליצירה אחרת של רובנס, "הכתרת הגיבור המוסרי". בשנת 1806, בתקופת נפוליאון, הוחרם הציור על ידי ויוואן דנון ונשלח לפריז. בשנת 1811 הועבר הציור למוזיאון בקאן. לאחר נפילת נפוליאון בשנת 1815, שלח האלקטור של הסה משלחת להשיב את הציור, אך אוצר מוזיאון קאן, אלואיס טען שאינו מצליח למצוא אותו. המאמצים הגרמניים להשבת הציור נמשכו עד שנת 1830, אך ללא הצלחה. הציור נותר במוזיאון בקאן עד היום.

## הערות שוליים

קטגוריה:אברהם בציורים
קטגוריה:ציורי שמן
קטגוריה:ציורים מהמאה ה-17
קטגוריה:ציורי התנ"ך
קטגוריה:פטר פאול רובנס: ציורים
Crying at the Discoteque

"**Crying at the Discoteque**" הוא שיר של הלהקה השוודית אלקזר (Alcazar) מתוך אלבום הבכורה שלהם "Casino", משנת 2000. בשיר יש דגימה מתוך הלהיט "Spacer" משנת 1979, של להקת הדיסקו הצרפתית "Sheila and B. Devotion".
השיר יצא באפריל 2000, הפך ללהיט הבין-לאומי הראשון של אלקזר בשנה שלאחר מכן, והגיע למקום הראשון בהונגריה ולעשירייה הראשונה בפלנדריה, גרמניה, אירלנד, איטליה ושווייץ.

## במצעדים

## נתוני מכירות

## גרסת סופי אליס-בקסטור
בספטמבר 2020 הוציאה הזמרת הבריטית סופי אליס-בקסטור גרסת כיסוי לשיר, עבור קידום אלבום הלהיטים שלה "*[[Songs from the Kitchen Disco]]"*.

## קישורים חיצוניים
* 
* 
* 20px Crying at the Discoteque, במסד הנתונים המוזיקלי AllMusic **(באנגלית)**
* 20px Crying at the Discoteque, במסד הנתונים המוזיקלי MusicBrainz **(באנגלית)**
* 30px Crying at the Discoteque, במסד הנתונים המוזיקלי Genius **(באנגלית)**
* 20px Crying at the Discoteque, במסד הנתונים המוזיקלי Discogs **(באנגלית)**
* 20px Crying at the Discoteque, באתר המוזיקה Spotify **(באנגלית)**
* 44px Crying at the Discoteque, באתר המוזיקה אפל מיוזיק **(באנגלית)**
* 44px Crying at the Discoteque, באתר המוזיקה Deezer **(באנגלית)**
* 55px Crying at the Discoteque, באתר המוזיקה Tidal **(באנגלית)**
* 20px Crying at the Discoteque, באתר המוזיקה Last.fm **(באנגלית)**
* 20px Crying at the Discoteque, באתר המוזיקה SoundCloud **(באנגלית)**
* 20px Crying at the Discoteque, באתר המוזיקה Musixmatch **(באנגלית)**
* Crying at the Discoteque, באתר המוזיקה SecondHandSongs **(באנגלית)**

## הערות שוליים

קטגוריה:שירים באנגלית
קטגוריה:שירי דאנס-פופ
קטגוריה:שירי דיסקו
קטגוריה:סינגלים שהגיעו למקום הראשון בהונגריה
קטגוריה:סינגלים בהוצאת אריולה רקורדס
אישה עירומה עם צעיף כחול

**אישה עירומה עם צעיף כחול** (בצרפתית: **Nu au châle bleu**) הוא ציור שמן משנת 1930 מאת הציירת הצרפתייה סוזאן ואלאדון. היצירה נמצאת באוסף מוזיאון אונטרלינדן  בקולמר, אלזס (מספר קטלוגי 2008.8.117). הציור מציג דמות נשית אנונימית בסביבה בלתי מהודרת, ומשתייך לתקופה האחרונה והבוגרת ביותר ביצירתה של ואלאדון.

היצירה היא חלק מקבוצת למעלה מ-120 יצירות אמנות מודרנית צרפתית שנמסרו למוזיאון בצוואתו של האספן, העיתונאי הצרפתי ז'אן-פול פרסון, בשנת 2008. קודם לכן, בשנת 2004, תרם פרסון למוזיאון 16 יצירות נוספות.

בין האמנים הידועים שנכללו באוסף פרסון נמנית גם ואלאדון. בראשית המאה ה-20 שימשה ואלאדון כדוגמנית עבור כמה מהאמנים הדגולים של התקופה, מפוביס דה שאבאן ועד אוגוסט רנואר, ובכך הצליחה לפרנס את עצמה ואת בנה, הצייר לעתיד מוריס אוטריו. לאחר מלחמת העולם הראשונה זכתה ולדון להכרה כאמנית אוטודידקטית, שהתבלטה בתיאור ישיר ובלתי מתפשר של גוף האישה בעירום.

## קישורים חיצוניים

## הערות שוליים

קטגוריה:עירום באמנות
קטגוריה:ציורי שמן
קטגוריה:נשים בציור
קטגוריה:ציורים מהמאה ה-20
טים בבקוק

**טימותי מילפורד בבקוק** (באנגלית: **Timothy Milford Babcock**; ) היה פוליטיקאי אמריקאי, חבר המפלגה הרפובליקנית, שכיהן כמושל מונטנה ה-16 בין השנים 1962–1969. קודם לכן כיהן כסגן המושל ה-22 של מונטנה מ-1961 עד 1962.

## ראשית חייו
בבקוֹק נולד בליטלפורק שבמינסוטה, בנם של אוליב (לבית ריינהרט) וארווין בבקוק. מאוחר יותר עבר לגלנדייב  שבמונטנה, וסיים את לימודיו בבית הספר התיכון של מחוז דוסון בשנת 1939. הוא נישא לבטי לי ב-21 בספטמבר 1941, ונולדו להם שני ילדים. לאחר שהשלים את לימודיו התיכוניים, עבד בבקוק במפעל של דאגלס איירקראפט קומפני בקליפורניה.

בשנת 1944 התגייס לצבא ארצות הברית כלוחם חי"ר, ושירת ברגימנט הרגלים ה-394 של הדיוויזיה ה-99 בזירה האירופית במלחמת העולם השנייה. הוא לחם בקרב רכס אלסנבורן, שהיה חלק מהקרב על הבליטה. בהמשך שירותו הצבאי לחם בקרב רמאגן, ועל לחימתו זו עוטר בכוכב הארד על גילוי אומץ לב בשדה הקרב.

## קריירה פוליטית
בבקוק כיהן שלוש קדנציות בבית המחוקקים של מונטנה לפני שנבחר לסגן המושל בשנת 1960. ב-1962 התמנה למושל מונטנה בעקבות מותו של המושל דונלד גרנט נאטר בתאונה אווירית. במהלך כהונתו הציע בבקוק להטיל מס מכירה בסך 3% למימון ממשלת המדינה, וכן מיתן את גובה תקציב המדינה שאושר על ידי המושל נאטר. בשנת 1964 הביע בבקוק תמיכה במועמדותו של בארי גולדווטר במהלך בחירות לנשיאות ארצות הברית שנערכו באותה השנה.

באותה שנה התמודד בבקוק על כהונה נוספת מול רולנד רנה, נשיא אוניברסיטת המדינה של מונטנה לשעבר ומועמד המפלגה הדמוקרטית. לאחר מערכת בחירות צמודה, גבר עליו בבקוק בהפרש קטן של 2.58%. בין השנים 1964–1965 היה חבר במועצה המבצעת של אגודת המושלים הלאומית, ובין 1966–1967 כיהן כיושב ראש ועידת המושלים המערביים.

בשנת 1966 התמודד לסנאט של ארצות הברית מול הסנאטור המכהן לי מטקלף. אף על פי שהדמוקרטים איבדו שלושה מושבים בסנאט, מטקלף לא רק שניצח את בבקוק אלא אף הגדיל את הפער לעומת ניצחונו ב-1960.

כשבבקוק התמודד על כהונה נוספת כמושל בשנת 1968 הוא נתקל באתגר משמעותי בבחירות המקדימות של המפלגה הרפובליקנית מצד טד ג'יימס, שכיהן לצידו כסגן המושל מאז 1965. בבקוק ניצח לבסוף את ג'יימס, אך בבחירות הכלליות הפסיד בפער משמעותי לתובע הכללי של מונטנה פורסט אנדרסון. כהונתו תמה בראשית ינואר 1969. לאחר הפסדו בבחירות מונה בידי נשיא ארצות הברית ריצ'רד ניקסון לחבר בוועדה המייעצת הלאומית לאוקיינוסים ולאטמוספירה.

בשנת 1969, בשל קרבתו לניקסון, הועסק בבקוק על ידי חברת הנפט "אוקסידנטל פטרוליום" (Occidental Petroleum) בבעלות ארמנד האמר, שם שימש כסגן נשיא וכשדלן מטעם האמר עם גישה ישירה הן לבית הלבן והן לנשיא ניקסון עצמו. בשנת 1978 חיבר בבקוק יחד עם אשתו את הספר "Challenges: Above & Beyond". בבקוק שימש כציר לוועידת הרפובליקנית הלאומית 11 פעמים, וכיהן כחבר הוועדה הרפובליקנית הלאומית בשנים 1997 ו-2000.

בבקוק נפטר ב-7 באפריל 2015 בהלנה, בגיל 95.

## קישורים חיצוניים

* טים בבקוק, באתר אגודת המושלים הלאומית
* 

## הערות שוליים

קטגוריה:אמריקאים ילידי מינסוטה
קטגוריה:מעוטרי כוכב הארד
קטגוריה:סגני מושלי מונטנה
קטגוריה:מושלי מונטנה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1919
קטגוריה:אמריקאים שנפטרו ב-2015
C&A

**C&A** היא רשת אופנה קמעונאית הולנדית, עם לפחות 1,300 סניפים ברחבי אירופה ולפחות 330 סניפים ברחבי ברזיל. החברה מקיימת זכיינות במקסיקו והרפובליקה העממית של סין, תחת שמות אחרים.

## היסטוריה
משפחת ברנינקמאייר סחרה בפשתן ובטקסטיל מאז המאה ה-17 במטינגן . האחים קלמנס (Clemens) ואוגוסט (August) ברנינקמאייר הקימו את החברה כחברת טקסטיל בסנייק, שמאוחר יותר קיבלה את השם הנוכחי מהאות הראשונה של שמם. עד 1910, פעלו עשרה סניפים ברחבי הולנד.

בשנת 2000, עקב תחרות מצד טסקו ו-Asda , כמו גם הרחבת רשתות אחרות כמו H&M, זארה וטופשופ, הודיעה C&A על פרישתה מהשוק האופנה הבריטי, שבו היא פעלה מאז 1922 תחת השם C&A Modes, עם 109 סניפים. הסניפים האחרונים בבריטניה נסגרו במהלך 2001. ידוע כי פריימרק קנתה מ-C&A מיקומים של שישה סניפים.

ביוני 2009, C&A פרשה משוק האופנה הארגנטינאי.

בחודשים מאי ויוני 2017 סגרה החברה ארבע חנויות בהולנד עקב מכירות נמוכות.

בפברואר 2020, Grupo Axo הסכימה לרכוש את סניפי החברה במקסיקו, אך ביטלה את החוזה מאוחר יותר במרץ 2021. סניפי החברה במקסיקו נמכרו ביוני 2023 ל-Grupo Alfra, בעלי רשת האופנה המקסיקנית, Cuidado con el Perro . ב-20 באוגוסט 2020, C&A מכרה את סניפיה ברפובליקה העממית של סין ל-Zhongke Tongrong Private Equity כדי להפעיל את החנויות שלה במדינה דרך זכיינות.

בשנים 2021 ו-2022, החברה סגרה 70 סניפים והצהירה כי היא רוצה שעד שנת 2026, מחצית מהמכירות שלה יגיעו מאונליין. במרץ 2022, החברה סגרה את המותג *Canda* שלה, שייצר בגדים רשמיים, עקב הירידה במכירות כתוצאה ממגפת הקורונה. ביוני 2022, החברה החלה למכור בגדים דרך אמזון. בנוסף לכך, החברה סגרה את 14 סניפיה בסרביה ביולי 2022, לאחר שהוכרזה כפושטת רגל לאחר שלא שולמו את כל חובותיה ולאחר שהתגלה שהייתה קורבן להונאת מכס על ייבוא סחורות מסין.

## קישורים חיצוניים

* 

## הערות שוליים

קטגוריה:רשתות אופנה
קטגוריה:חברות הולנדיות
שקיעת מי המבול

**שקיעת מי המבול** הוא ציור משנת 1829 מאת הצייר האנגלו-אמריקאי תומאס קול, המתאר את השלכות המבול.

הציור, שמידותיו 90.8 x 121.4 ס"מ, הוא שמן על בד. כיום הוא מוצג במוזיאון האמנות האמריקאית של הסמית'סוניאן בוושינגטון, ארצות הברית.

## רקע
קול אסף רשימות נרחבות על גאולוגיה טרם יצירת הציור. הוא התייעץ עם גאולוגים ומדענים נוספים, בהם בנג'מין סילימן, כדי לקבל מידע על האופן שבו עשוי היה העולם להיראות לאחר המבול המקראי. 

## תיאור היצירה
הציור מציג נוף חוף סלעי וצחיח, כפי שהוא נראה מתוך מערה. מפל מים, שנוצר בעקבות נסיגת מי המבול, זורם אל הים. לאורך קו החוף פזורים שברים ופסולת, ובהם עצים שבורים, תורן הרוס ואפילו גולגולת. האדמה נותרה חשופה וללא קרקע פורייה. מחוץ למערה השמים בהירים, ובמרחק ניתן להבחין בתיבת נח צפה וביונה מעופפת. 

## פרשנות היצירה
הציור פורש כהמחשה של לידה מחדש וגאולה דרך חורבן.  המבול מוצג ככוח מטהר, המסמל את אמריקה כ"עדן חדשה", חופשי משלטונן המדכא של המלוכות האירופיות. 

בין השנים 1829 ו-1831 הוצג הציור באקדמיה הלאומית לעיצוב. לאחר מכן אבד למשך תקופה ארוכה, עד שהתגלתה מחדש בשנת 1974. 

## קישורים חיצוניים

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:המבול
קטגוריה:ציורים מהמאה ה-19
הנרי נתנזן

**הנרי נתנזן** (בדנית: **Henri Nathansen**; 17 ביולי 1868 – 16 בפברואר 1944) היה סופר ובמאי יהודי-דני, הידוע כיום בעיקר בזכות המחזה "Indenfor Murene" (העיבוד הדני לביטוי הלטיני , שפירושו "בין החומות").

## ביוגרפיה
נתנזן גדל במשפחת סוחרים בקופנהגן. הוא נטש את הקריירה המשפטית בה התחיל את לימודיו, פנה לכתיבה ובהמשך לבימוי. יצירתו הידועה ביותר, Indenfor Murene, הועלתה לראשונה ב-1912 ב, בבימויו של המחבר. המחזה עוסק במשפחה יהודית עשירה, אוהבת אך שמרנית, שבתה היחידה מתנתקת מהמסורת שלה על ידי השתתפות בהרצאות באוניברסיטה ואירוסין בסתר למורה הגוי שלה. המחזה עדיין עולה לעיתים תכופות, והוא נכלל ב ב-2006.

הרומן של נתנזן מ-1932, מנדל פיליפסון ובנו, על אישה יהודייה שמתאהבת בצייר גוי, אך במקום זאת נכנסת לנישואים חסרי אהבה עם בן דודה היהודי, עובד לסרט  ב-1992.

בסוף הקריירה שלו, נתנזן כתב מספר ביוגרפיות, המפורסמת שבהן היא על גאורג ברנדס (1929), המוכרת גם בשם יהודי או אירופאי.

באוקטובר 1943, כאשר הנאצים ניסו לאסוף את יהודי דנמרק, ברח נתנזן לשוודיה. ארבעה חודשים לאחר מכן, הוא התאבד.

פסל של נתנזן ניצב ליד כיכר העירייה בפרדריקסברג.

## קישורים חיצוניים

## הערות שוליים

קטגוריה:סופרים דנים
קטגוריה:סופרים יהודים
קטגוריה:מחזאים דנים
קטגוריה:מחזאים יהודים
קטגוריה:ילידי 1868
קטגוריה:דנים שנפטרו ב-1944
עומרי חיים

**עומרי חיים** (נולד ב-1995) הוא ראש הדסק לענייני ערבים בעכשיו 14. קודם לכן שימש במשך מספר שנים כתב לענייני ערבים בתאגיד השידור הישראלי והגיש תוכנית יומית ברשת ב'.

## ביוגרפיה
חיים הוא בוגר אוניברסיטת בר-אילן, בה עשה תואר במדעי המדינה וקרימינולוגיה.

במשך כשבע שנים סיקר את העולם הערבי בתאגיד השידור הציבורי. הוא החל את דרכו בשנת 2018 כקשב בתחום הערבי, ובשנים 2020–2025 שימש כתב בתחום הערבי ומזרח ירושלים. הפיק ושידר תוכני דיגיטל, רדיו וטלוויזיה, ובמקביל, בסוף שנת 2024, החל לערוך ולהגיש את תוכנית האקטואליה היומית 'כאן הלילה' ברשת ב'.

בינואר 2025 החל לשמש ראש הדסק לענייני ערבים של ערוץ 14 במקומו של ברוך ידיד.

ב-23 בפברואר 2025 חשף כי העיתונאי הישראלי סעיד חסנין, המשמש גם ככרוז של קבוצת הכדורגל בני סכנין, התראיין בערוץ אל-אקצא של חמאס, ובו דיבר בשבח מחבלי חמאס ונגד התנהלותה של ישראל, וכינה את צה"ל "צבא האויב". בעקבות זאת הוא פוטר מתפקידו בבני סכנין, ותעודת העיתונאי שלו נשללה. בהמשך, נעצר ונחקר בחשד להסתה. ולאחר מכן הוגש נגדו כתב אישום.

ב-5 באוקטובר 2025 פרסם תיעוד מנאומו של ראש עיריית עראבה, אחמד נסאר, באירוע לציון אירועי אוקטובר 2000, שבו כינה את ישראל "אויב שפל וברברי" וקרא להמשך המאבק. בעקבות הפרסום הודיע מנכ"ל משרד הפנים, ישראל אוזן, כי יבחן את כלל פעילות המשרד מול עיריית עראבה, ואף ימליץ לשר הפנים לשקול את עצירת התקציבים לעיר. ומ"מ שר הפנים יריב לוין פנה אל המפכ"ל דני לוי בדרישה לפתיחה בחקירה פלילית נגד נסאר.

## קישורים חיצוניים

* עודד הרוש, ""אלו חברות שמקדשות מוות": עומרי חיים על סיקור העולם הערבי, בערוץ הידברות, אפריל 2024

## הערות שוליים

קטגוריה:בוגרי אוניברסיטת בר-אילן
קטגוריה:סגל תאגיד השידור הישראלי - כתבי כאן חדשות
קטגוריה:סגל עכשיו 14
קטגוריה:עיתונאים ישראלים
קטגוריה:ישראלים שנולדו ב-1995
אדם (רודן)

**אדם** (צרפתית:  Adam) הוא פסל של אדם שנוצר בשנים 1880–1881 על ידי אוגוסט רודן והוצג לראשונה בסלון פריז ב-1881 בשם **"בריאת האדם"**.

## על היצירה
בשנת 1881 קיבל אוגוסט רודן הזמנה ממשרד האמנויות היפות ליצור שתי דמויות גדולות של אדם וחוה. רודן הציע למקם אותן משני צידי שערי הגיהנום, בהשראת קומפוזיציית ה"עבדים" של מיכלאנג'לו, אשר עיטרו את דלתות "פלאצו סטאנגה" והוצגו בלובר.

דמותו של אדם מבוססת, ככל הנראה, על עבודה מוקדמת יותר, שכן רודן הציג אותה באותה שנה תחת השם "בריאת האדם" בתערוכת הסלון של 1881. שם היצירה וכן תנוחת הדמות מעידים על השפעתו הרבה של מיכלאנג'לו, ובפרט ציורו המפורסם "בריאת האדם" בתקרת הקפלה הסיסטינית.

הפסל מציג גוף שרירי ומפותח, המשדר כוח פיזי רב, אך מנח הדמות הייחודי יוצר תחושת עינוי פנימי. אצבעו של אדם מופנית כלפי מטה, כביטוי לקשרו לאדמה ולמגבלות האנושיות, זאת בניגוד ליצירתו של מיכלאנג'לו, בה אדם מוצג ברגע קבלת הניצוץ האלוהי מידי האל.

## יציקות
טקסט=Adam at The Musée Rodin, Paris|ממוזער|מודל תלת-ממד של היצירה; לחצו כדי ליצור אינטראקציה.
היצירה נוצקה לראשונה בשנת 1910, וכיום מוצגים העתקים מברונזה שלה במכון האמנות של שיקגו, במוזיאון רודן בפריז, במוזיאון המטרופוליטן לאמנות בניו יורק, במוזיאון ישראל בירושלים, ובמקומות נוספים.

## קישורים חיצוניים

## הערות שוליים

קטגוריה:אדם וחוה
קטגוריה:אוגוסט רודן
קטגוריה:פסלי ארד
קטגוריה:פסלי עירום
קטגוריה:מוזיאון המטרופוליטן לאמנות
רוזוול פרנהאם

**רוזוול פרנהאם** (באנגלית: **Roswell Farnham**; ) היה עורך דין ופוליטיקאי אמריקאי מוורמונט, איש המפלגה הרפובליקנית, שכיהן כחבר הסנאט של ורמונט בשנים 1868–1870, וכמושל ורמונט ה-38 בשנים 1880–1882.
## ראשית חייו
רוזוול פרנהאם נולד בבוסטון, מסצ'וסטס, כבנם של רוזוול וננסי (לבית ביקסבי) פרנהאם. אביו היה איש עסקים ועבר להייברהיל שבמסצ'וסטס כדי לייצר מגפיים ונעליים עד 1839, והשפל הכלכלי גרם לקריסתו. ב-1840 עברה המשפחה לחווה בברדפורד, ורמונט, על גדת נהר קונטיקט.

פרנהאם החל ללמוד באוניברסיטת ורמונט, שם הוא היה חבר באחוות למבדה לוטה. ב-1849 סיים את לימודיו, וב-1852 קיבל תואר מוסמך אוניברסיטה. ב-1849 נשא פרנהאם לאישה את מרי אליזבת ג'ונסון מברדפורד, ולשניים נולדו שלושה ילדים.
## קריירה
פרנהאם לימד בבית ספר בדנהאם שבקנדה תחתית. הוא היה מנהל המוסד האקדמי פרנקלין שבפרנקלין, ורמונט. מאוחר יותר הוא לימד באקדמיית ברדפורד. במהלך אותה תקופה הוא למד משפטים, וב-1857 התקבל ללשכת עורכי הדין של מחוז אורנג'. עד 1859 הוא היה שותף עם רוברט מקיי אורמסבי, ואז עבר לעבוד באופן עצמאי. באותה שנה הוא נבחר כפרקליט המדינה, תפקיד שאליו הוא נבחר עוד פעמיים נוספות.

בשלבים הראשונים של מלחמת האזרחים האמריקאית היה פרנהאם לוטננט משנה במשמרות של ברדפורד, פלוגה של רגימנט הרגלים הראשון של ורמונט. בהמשך הוא היה קפטן, ולאחר מכן לוטננט קולונל ברגימנט הרגלים ה-12 של ורמונט, ובמשך מחצית מתשעת חודשי שירותו הוא פיקד על הרגימנט.

לאחר המלחמה חידש פרנהאם את עיסוקו בעריכת דין בברדפורד, והיה מועמד מטעם המפלגה הרפובליקנית לבית הנבחרים של ורמונט, אך נוצח. הוא נבחר לסנאט של ורמונט וכיהן בו בשנים 1868–1870. הוא גם היה נציג לוועידה הלאומית של הרפובליקנים וחבר בחבר האלקטורים בבחירות לנשיאות של 1876.

ב-1880 נבחר פרנהאם כמושל ורמונט לאחר שניצח ברוב של יותר מ-26,000 קולות, עד לאותה עת הרוב השלישי בגודלו בכל מערכות הבחירות שהתנהלו עד אז בוורמונט. במהלך תקופת כהונתנו כמושל, הוא התמקד ברפורמות במערכת החינוך ובמערכת הכליאה. הוא גם חיפש דרכים לעודד את מעברם של חברות תעשייתיות לוורמונט.
## מותו
רוזוול פרננהאם נפטר בברדפורד ב-5 בינואר 1903. הוא נטמן בבית הקברות המקומי.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1588-1589


## קישורים חיצוניים
* רוזוול פרנהאם באתר אגודת המושלים הלאומית 
* רוזוול פרנהאם באתר The Political Graveyard 
* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:מושלי ורמונט
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של ורמונט
קטגוריה:תובעים אמריקאים
קטגוריה:אנשי צבא האיחוד
קטגוריה:בוגרי אוניברסיטת ורמונט
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1827
קטגוריה:אמריקאים שנפטרו ב-1903